钦定古今图书集成/明伦汇编/氏族典/第345卷 > 周处
## 钦定古今图书集成/明伦汇编/氏族典/第345卷 > 周处

按《晋书周处传》：“处字子隐，义兴阳羡人也。父鲂，吴鄱
阳太守。处仕吴为东观左丞。及吴平入洛，稍迁新平
太守，转广汉太守，以母老罢归。寻征拜散骑常侍，迁
御史中丞。凡所纠劾，不避宠戚。梁王肜违法，处深文
按之。及氐人齐万年反，朝臣恶处彊直，乃使隶夏侯
骏西征。既而梁王肜为大将军，都督关中诸军事，处”
知肜必当陷己，乃悲慨即路，志不生还。时贼屯梁山，
有众七万而骏逼，处以五千兵击之，肜复促令速进，
而绝其后继，处遂力战而没。谥曰孝。有三子：𤣱、靖、札。
靖早卒，𤣱、札并知名。